CELEX: E2009P0002
Language: et
Date: 2009-02-06 00:00:00
Title: EFTA järelevalveameti 6. veebruaril 2009 Islandi vastu algatatud hagi (Kohtuasi E-2/09)

19.2.2009   
            
            
               ET
            
            
               Euroopa Liidu Teataja
            
            
               C 41/32
            
         EFTA järelevalveameti 6. veebruaril 2009 Islandi vastu algatatud hagi
   (Kohtuasi E-2/09)
   (2009/C 41/10)
   EFTA järelevalveamet, Rue Belliard 35, B-1040 Brüssel, keda esindavad Bjørnar Alterskjær ja Ólafur Jóhannes Einarsson, on algatanud 6. veebruaril 2009 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               
                  tuvastaks, et olles jätnud ettenähtud tähtaja jooksul vastu võtmata Euroopa Majanduspiirkonna lepingu XIII lisa VI peatüki punktis 66s viidatud õigusakti (komisjoni 31. mai 2007. aasta määrus (EÜ) nr 593/2007, mis käsitleb Euroopa Lennundusohutusametile makstavaid tasusid ja lõive, mida on kohandatud EMP lepinguga selle protokolli nr 1 alusel) siseriiklikku õiguskorda ülevõtmiseks vajalikud meetmed, ei ole Islandi Vabariik täitnud EMP lepingu artiklist 7 tulenevaid kohustusi
               
               ja
            
         
               2.
            
            
               
                  kohustaks Islandi Vabariiki kandma kõnealuse menetluse kulud.
               
            
         Õiguslik ja faktiline taust ning hagi toetuseks esitatud asjaolud:
   
               —
            
            
               käesolev juhtum on seotud Euroopa Lennundusohutusametile makstavaid tasusid ja lõive käsitleva EÜ määrusega;
            
         
               —
            
            
               EMP lepingu artiklis 7 on sätestatud:
               
                  „Käesoleva lepingu lisades või EMP Ühiskomitee otsustes nimetatud dokumendid on lepinguosalistele kohustuslikud ja peavad kuuluma nende siseriiklikku õiguskorda järgmiselt:
               
               
                           a)
                        
                        
                           
                              EMÜ määrusele vastav õigusakt tuleb sellisena üle võtta lepinguosaliste siseriiklikku õiguskorda;
                           
                        
                     
                           b)
                        
                        
                           
                              EMÜ direktiivile vastava õigusakti puhul on lepinguosaliste ametiasutustel õigus valida nimetatud akti rakendamise vorm ja viis”;
                           
                        
                     
         
               —
            
            
               EFTA järelevalveamet on seisukohal, et Islandi valitsus ei ole kõnealust määrust ettenähtud tähtaja jooksul oma siseriiklikku õiguskorda üle võtnud.